Prijímajú sa opatrenia na zlepšenie digitalizácie justície, no v tejto oblasti naďalej pretrvávajú vážne obavy. Pre širokú verejnosť sú online dostupné len veľmi obmedzené informácie o systéme súdnictva. Okrem toho existuje veľmi málo digitálnych riešení na začatie a sledovanie občianskoprávnych, obchodných a správnych konaní. Zavedenie elektronického systému na správu súdov je jedným z hlavných cieľov prebiehajúcich reforiem. Jeho realizácia a príslušné postupy verejného obstarávania sa však odsúvajú od roku 2017. Medzičasom bol vo všetkých občianskych registroch a na Najvyššom súde pripravený a v roku 2020 spustený elektronický miniregister na podávanie žalôb s cieľom umožniť efektívnejšie spracúvanie žiadostí až do úplného zavedenia elektronického justičného systému. Zavedenie registra urýchlila pandémia COVID-19.

Rozdelenie súčasného Najvyššieho súdu na Najvyšší ústavný súd a Vyšší súd čaká na prerokovanie v parlamente. Návrh právneho predpisu bol predložený parlamentu na konci roka 2020, pričom bol zriadený výbor ad hoc zodpovedný za dokončenie jeho znenia. Tento návrh v súčasnosti stanovuje, že sudcov a predsedov uvedených súdov bude vymenúvať výlučne prezident republiky. Zriadila by sa ním poradná súdna rada – odlišná od Najvyššej rady súdnictva – poverená prípravou zoznamu najvhodnejších kandidátov na vymenovanie, ktorý by nebol pre prezidenta záväzný. Je dôležité, aby táto reforma zaručila nezávislosť súdnictva v súlade s právom EÚ a so zreteľom na odporúčania Rady Európy. Konzultácia s Benátskou komisiou o návrhu právneho predpisu by v tomto zmysle priniesla ubezpečenie o navrhovanej reforme. V návrhu právneho predpisu sa takisto ustanovuje zriadenie odvolacieho súdu, ktorého sudcov a predsedu by vymenúvala Najvyššia rada súdnictva. Po rozpustení parlamentu 14. apríla 2021 v súvislosti s parlamentnými voľbami, ktoré sa konali 30. mája, bude prejednávané návrhy zákonov prerokúvať novozvolený parlament.

Vláda zriadila vyšetrovaciu komisiu s cieľom preskúmať cyperský systém udeľovania občianstva investorom. V reakcii na podozrenia z korupcie týkajúce sa zahraničných osôb a vysokopostavených úradníkov (vrátane možnej účasti politicky exponovaných osôb) generálny prokurátor na žiadosť Rady ministrov ustanovil 7. septembra 2020 vyšetrovaciu komisiu, ktorej úlohou bolo vyšetriť a preskúmať všetky naturalizácie podľa cyperského systému udeľovania občianstva investorom od roku 2007 do roku 2020. Komisia údajne preskúmala 6 779 naturalizácií založených na investíciách. Predbežné závery komisie vydané v apríli 2021 naznačujú, že v prípade viac ako 53 % všetkých analyzovaných naturalizácií bolo občianstvo udelené v rozpore so zákonom. Európska komisia začala voči Cypru postup v prípade nesplnenia povinnosti v súvislosti so systémom udeľovania občianstva investorom.

Úrad generálneho prokurátora pokračuje v zlepšovaní svojich kapacít. Nový generálny prokurátor bol vymenovaný koncom júna 2020. Úrad nedávno prijal 24 právnikov prvého stupňa poverených stíhaním finančných trestných činov vrátane korupcie a traja úradníci boli preložení z personálneho oddelenia na Úrad generálneho prokurátora. V rokoch 2013 až 2020 sa vyšetrovalo 149 prípadov korupcie, pričom o 20 z nich bolo rozhodnuté (vrátane piatich prípadov týkajúcich sa vysokopostavených funkcionárov a politicky exponovaných osôb) . Jedna konkrétna riziková oblasť, ktorú upravuje zákon o boji proti manipulácii športových súťaží , vyústila hneď do niekoľkých otvorených vyšetrovaní korupcie (12 prípadov v roku 2020 a tri v roku 2021) a konfliktov záujmov (dva prípady v roku 2020 a jeden v roku 2021), zatiaľ však o nich nebolo rozhodnuté . V priebehu roka 2020 generálny prokurátor koordinoval stretnutia so stávkovou asociáciou a políciou, ktoré sa týkali vykonávania zákona o boji proti manipulácii športových súťaží.

Justičný systém naďalej čelí vážnym obavám, pokiaľ ide o jeho efektívnosť. Čas potrebný na vyriešenie občianskoprávnych, obchodných a správnych vecí na súdoch prvého stupňa (882 dní v roku 2019 v porovnaní so 737 dňami v roku 2018) je stále jedným z najdlhších v EÚ. V prípade správneho súdnictva na prvom stupni dĺžka konaní vzrástla (495 dní v roku 2019 v porovnaní so 487 dňami v roku 2018) a podiel vyriešených prípadov sa znížil (približne 170 % v roku 2019 v porovnaní s asi 219 % v roku 2018). Od septembra 2020 sa na okresnom súde v Pafose pilotne realizuje projekt na zníženie počtu nevybavených prípadov. Po nábore niekoľkých dodatočných sudcov bola vytvorená pracovná skupina, ktorá sa zameriava najmä na riešenie nevybavených prípadov.

Cyperská nezávislá tlačová rada, Komisia pre sťažnosti na médiá, sa skladá z 13 členov a zodpovedá za samoreguláciu tlačových aj elektronických spravodajských médií. Návrhom zákona o ochrane slobody tlače a fungovania médií by sa v prípade prijatia zakotvila Komisia pre sťažnosti na médiá v zákone. Napriek tomu, že vláda a súdny dohľad do Komisie pre sťažnosti na médiá žiadnym spôsobom nezasahujú, v Monitorovaní plurality médií sa upozorňuje, že pandémia COVID-19 a súvisiace prepúšťanie zhoršili dlhodobé problémy, pričom práca komisie sa vo veľkej miere zameriava na zabezpečenie zamestnanosti a platov a menej na redakčnú nezávislosť.

Boli predložené novely s cieľom posilniť nezávislosť Cyperského úradu pre rozhlas a televíziu, ktorý je regulačným orgánom pre audiovizuálne mediálne služby. Parlamentu boli predložené novely zákona č. 7(I)/1998 o rozhlasových a televíznych vysielateľoch, aby sa výslovne stanovila funkčná a účinná nezávislosť úradu, čím by sa zákon zosúladil so smernicou o audiovizuálnych mediálnych službách. Kritériá výberu členov predstavenstva Cyperského úradu pre rozhlas a televíziu sú navyše v súlade s cyperským kódexom verejnej správy, ktorý bol zavedený rozhodnutím Rady ministrov 87/869, čím sa zabezpečuje vysoký stupeň odbornej kvalifikácie členov predstavenstva.

Agentúra pre základné práva (2021), Príspevok Agentúry pre základné práva k Správe o právnom štáte 2021.

Centrum pre pluralitu a slobodu médií (2021), Monitorovanie plurality médií 2021 – Správa o Cypre (odkaz bude pridaný, keď bude k dispozícii).

CEPEJ (2020), Štúdia o fungovaní justičných systémov v členských štátoch EÚ.

Cyperská advokátska komora (2021), Príspevok Cyperskej advokátskej komory k Správe o právnom štáte 2021.

Cyperská vláda (2021), Príspevok Cypru k Správe o právnom štáte 2021.

Cyperská vyšetrovacia komisia (2021), Interim Report on the procedure of granting citizenship to foreign investors and businessmen (Predbežná správa o postupe udeľovania občianstva zahraničným investorom a podnikateľom) ( https://www.pio.gov.cy/assets/pdf/newsroom/2021/04/Interim Report 27 04 2021(pdf).pdf ).

Európska komisia (2020), Investor citizenship schemes: European Commission opens infringements against Cyprus and Malta for “selling” EU citizenship (Systémy udeľovania občianstva investorom: Európska komisia začína postupy v prípade nesplnenia povinnosti voči Cypru a Malte za „predaj“ občianstva EÚ), INFR(2020)2300 ( https://ec.europa.eu/commission/presscorner/detail/en/ip_20_1925 ).

Európska komisia (2020), Správa o právnom štáte 2020 – situácia v oblasti právneho štátu v Európskej únii.

Európska komisia (2021), Porovnávací prehľad EÚ v oblasti justície.

Finančná akčná skupina (2015), Combating the abuse of non-profit organisations (Recommendation 8) [Boj proti zneužívaniu neziskových organizácií (odporúčanie 8)] ( http://www.fatf-gafi.org/media/fatf/documents/reports/BPP-combating-abuse-non-profit-organisations.pdf ).

Generálne riaditeľstvo pre komunikáciu (2019), rýchly prieskum Eurobarometra 482: postoj podnikov ku korupcii v EÚ.

Generálne riaditeľstvo pre komunikáciu (2020), osobitný prieskum Eurobarometra 502: korupcia.

GRECO (2020), štvrté kolo hodnotenia – druhá správa o plnení odporúčaní Cyprom Prevencia korupcie vo vzťahu k poslancom parlamentu, sudcom a prokurátorom ( https://rm.coe.int/fourth-evaluation-round-corruption-prevention-in-respect-of-members-of/1680a06389 ).

Kathimerini (2021), Interim report on golden passports delivered (Predbežná správa o vydávaní zlatých pasov) ( https://knews.kathimerini.com.cy/en/news/interim-report-on-golden-passports-delivered ).

List komisárky pre ľudské práva Dunji Mijatovićovej adresovaný cyperskému ministrovi vnútra Nicosovi Nourisovi (2021) ( https://rm.coe.int/letter-to-mr-nicos-nouris-minister-of-interior-of-cyprus-by-ms-dunja-m/1680a1c09b ).

Najvyšší súd Cyperskej republiky (2021), Príspevok Najvyššieho súdu Cyperskej republiky k Správe o právnom štáte 2021.

Odpoveď cyperského ministra vnútra Nicosa Nourisa komisárke pre ľudské práva Dunji Mijatovićovej (2021) ( https://rm.coe.int/reply-of-mr-nicos-nouris-minister-of-the-interiorof-cyprus-to-the-lett/1680a1cb15 ).

OECD (2019), Ukazovatele regulačnej politiky a riadenia – Cyprus.

Predsedníctvo Cyperskej republiky, Informačné a komunikačné webové sídlo Exandas ( https://exandas.presidency.gov.cy/ ).

Projekt nahlasovania organizovanej trestnej činnosti a korupcie, Cypriot Journalist Says He is Being Spied on and Fears for His Life (Cyperský novinár tvrdí, že ho sledujú a bojí sa o život) ( https://www.occrp.org/en/daily/12631-cypriot-journalist-says-he-is-being-spied-on-and-fears-for-his-life ).